אדובי פוטושופ

אדובי פוטושופ (באנגלית: Adobe Photoshop), או בקיצור פוטושופ, היא תוכנת עריכה גרפית, שפותחה על ידי אדובי מערכות. תוכנה זו היא הנפוצה ביותר בשוק עיבוד תמונות מפת סיביות.

פיתוח הגרסה הראשונה החל ב־1987 על ידי תומאס נול וג'ון נול.

הגרסה החדשה ביותר היא 26.4.1 Photoshop CC שפורסמה בפברואר 2025. בעבר נמכרה התוכנה בשתי גרסאות: הראשונה מכונה "Photoshop" והיא מכילה את הכלים הבסיסיים מהגרסאות קודמות, וגרסה הנקראת "Photoshop Extended" המכילה כלים נוספים לעריכת גרפיקה תלת־ממדית, עריכת וידאו ועוד. החל מהגרסה Photoshop CC יש את הכלים מ"Photoshop Extended" אך אין גרסה מקבילה ללא כלים אלו.

התוכנה משלבת מגוון רחב של כלי גרפיקה מתקדמים לכל תחומי עיבוד ובניית תמונה ובשל כך פוטושופ היא התוכנה הפופולרית ביותר בקרב אנשי מקצוע וחובבים. צלמים רבים משתמשים בפוטושופ כ"חדר חושך דיגיטלי" לצורך ליטושי תמונה שנעשים בחדרי חושך בזמן פיתוחי הפילמים. התוכנה מאפשרת לצלמים לבצע עיבודים שונים כמו הבהרה/הכהייה של תמונה, חידודים, טשטושים, חיתוכים, ותיקוני צבע שונים. טכניקות אלו מאפשרים לתקן בעיות שונות וסטיות גוונים שנוצרו בעת הצילום.

מאפיינים
ממוזער|דוגמה לעיבוד תמונה בפוטושופ
כיום השימוש בתוכנה גלש מתחום עיבוד התמונה השייך לצלמים ומפיקי דפוס לתחום המשתמשים הביתיים והחובבנים היוצרים אפקטים ויצירות רישום היכולות להגיע לרמה מקצועית.

התוכנה, כמו תוכנות גרפיקה רבות בעשור האחרון, משתמשת בשיטת חלוקה לשכבות (Layers), כך שאפשר להחיל שינויים רק על חלק מהתמונה, או להזיז חלקים ממנה. לדוגמה, ניתן ליצור קולאז' המורכב מכמה תמונות, בעוד שלכל תמונה אפשר להוסיף מסגרת, לטשטש את הקצוות, למחוק חלקים, לחתוך חלקים לא רצויים, לסובב, להזיז ולשפר מבלי להשפיע על השכבות האחרות.

בגרסת CS4 נוספו כעשרה כלים המאפשרים לייבא קובצי 3ds שנוצרו בתוכנת 3D Studio Max לפוטושופ, תוך כדי אפשרויות שינוי כגון סיבוב, היפוך, שינוי מיקום וכדומה. כמו כן נוסף תפריט בשם 3D המאפשר לערוך את העצמים התלת־ממדיים או גם ליצור עצמים כאלה בטכניקות מתקדמות כגון שינוי תאורה, אפשרויות צביעה מיוחדות, יצירת צורות (למשל גליל, כדור, תיבה), אנימציות תלת־ממדיות ועוד. הכלי והתפריט נכללים בגרסת Photoshop Extended בלבד (או בגרסת CC).

מאפייני העריכה העיקריים של התוכנה
 אטימות (Opacity): אפשר לשנות לכל שכבה את מידת האטימות שלה וליצור אפקט של שיקוף כך שדרך שכבה אחת ניתן יהיה לראות שכבה אחרת, ברמות שונות ובשיטות שילוב מגוונות.
 רמות (Levels): לכל שכבה ניתן להוסיף רמות המשמשות לרוב צלמים כדי לשנות ולשפר את התאורה בתמונה, על ידי שינוי כמות הצבעים בתמונה.
 פילטרים (Filters): על כל שכבה ניתן להחיל אפקטים, הנקראים פילטרים, הנעים בין טשטוש, עיוות בצורה של נייר מים ועד הוספת אפקט המתחזה לקרן שמש בצילום.
 מסכות (Masks): על ידי שימוש במסכות לשכבה ניתן להסתיר חלקים מהשכבה באופן מלא או חלקי, להסתיר ערוצי צבע מסוימים וליצור אשליות של השתקפות, שקיפות ועוד.

כלים עיקריים
 כלי המברשת (Brush Tool): בגרסאותיה האחרונות של פוטושופ, עבר כלי המברשת שכלול רציני, הכולל לדוגמה את ה־Skattering באמצעותו הנגיעות של המברשת מתפרסות לצדדים ולא יוצרות קו.
 כלי החלפת הצבע (Color Replacement Tool): באמצעות כלי זה ניתן לצבוע בשיטות זיהוי מתקדמות של צבעים, ועל ידי כך לצבוע רק אזור בעל צבעים דומים לאזור שנדגם, לדוגמה: דגימה של צבע כחול, ומיקום חצי מהמברשת במעבר צבע בין אזור כחול לאזור אדום, תשפיע רק על האזור הכחול, ולא על האזור בצבע אדום.
 כלי הטשטוש, החדות והמריחה: עם כלים אלה ניתן לטשטש או לחדד את הציור או הצילום, או למרוח את הצבעים במקום מסוים כאילו הכלי הוא אצבע והציור אינו אלא צבעי פנדה.
 מברשת ההיסטוריה (History Brush Tool): הכוללת גם את "כלי ההיסטוריה האומנותי", שאיתה משחזרים את האזור שמברשת ההיסטוריה עברה עליו לנקודה רצויה.
 כלי מעברי הצבע (Gradient Tool): איתו אפשר להתאים ולמלא את הרקע באמצעות מעברי צבע, כמו גם ליצור מעברים למסכות הגורמים לכך שהתמונה או השכבה תיהפך לשקופה בהדרגה.
 כלי חותמת הגומי (Clone Stamp Tool): באמצעות כלי זה "מדביקים" חלק מסוים מהתמונה על חלק אחר. צלמים שצילמו תבנית מסוימת (כגון סיבי העץ) ורוצים להעלים פרט מסוים מבלי שההעלמה תבלוט, יכולים להשתמש בכלי הזה, ובדומו, Healing Brush tool.
 כלי מברשת הריפוי (Healing Brush Tool): באמצעותו ניתן לתקן חלקים מסוימים בתמונה, בעיקר הפרעות נקודתיות או לוקליות, כאשר המחשב מעלים את הפרט המפריע ומשלים את התמונה באופן אוטומטי, לרוב על ידי דגימת הרקע שמסביב לאזור הנבחר. צלמים עושים שימוש רב בכלי זה כיוון שעמו אפשר להעלים פצעים ולהחליק קמטים.
 כלי הבחירה (Selection Tools): קטגוריית כלים אלו כוללת את מגוון כלי הלאסו, כלי בחירה מהירה, שרביט הקסם ועוד, המאפשרים לבחור חלק מסוים בשכבה כך שהכלים (ראו מעלה) ישפיעו רק עליו, או כדי להעביר אותו לשכבה חדשה.
 כלי המחיקה (Eraser Tools): קטגוריית כלי מחיקה הכוללת בתוכה החל מכלי מחיקה פשוט ועד לכלי מחיקת רקע שבאפשרותו אפשר למחוק רקע של תמונה, עם אפשרויות מיוחדות של זיהוי/מחיקת גוונים.

אפשרויות השמירה
התוכנה משתמשת לשמירת השכבות וכל מידע נלווה בסיומת psd, שהוא פורמט השמירה הבסיסי של התוכנה, המאפשר המשך עבודה בזמן מאוחר יותר. כמו כן, ניתן לייצא את הפרויקט לקובץ תמונה בשלל פורמטים, כמו PNG, JPEG ו־GIF, המיועדים לתחומים שונים, מתצוגה אינטרנטית ועד הפקות דפוס איכותיות במיוחד.

קובץ Pdf הוא בעצם קובץ פוסטסקריפט ברמה 3. הוא שומר על מאפיינים רבים ביניהם מידע על הגרפיקה הווקטורית כמו מסלולים ומלל.

פוטושופ און־ליין
ברשת האינטרנט ניתן למצוא עזרים רבים לפוטושופ, החל מעדכונים באתר התוכנה, כמו גם דברים שנוצרו על ידי המשתמשים, כגון מברשות חדשות, באמצעותן ניתן לצייר ולצבוע באופנים שונים. לדוגמה, מברשת המכילה קובץ תמונות של נחשים ובאמצעות הציור איתה ניתן ליצור אשליה של סריג כלשהו.
משתמשים ותיקים כותבים לעיתים מדריכים לעזרת החדשים, המלמדים אותם על מספר כלים בסיסיים ומתקדמים. מדריכים אלה מלווים לרוב בתמונות ובסרטונים המדגימות את מיקום הכלים ואופן השימוש בהם.
ישנם אתרי אינטרנט שמאפשרים עריכת תמונות הדומה לפוטושופ מבלי להוריד את התוכנה, לדוגמה pixlr.

דרישות מערכת
דרישות המערכת מעודכנות עבור גרסה 25, נכון לאוקטובר 2023.

 דרישות עבור מחשבים המריצים Windows 
 מעבד: מעבד מרובה ליבות, אינטל או AMD בארכיטקטורת x64 בתדר 2 GHz ומעלה, עם תמיכה בסט הפקודות SSE4.2
 מערכת הפעלה: חלונות 10 החל מעדכון 22H2 ומעלה, גרסאות 64 ביט בלבד
 זיכרון: 8GB RAM. מומלץ 16GB ומעלה
 שטח פנוי בדיסק הקשיח: 20GB לתוכנת הבסיס, אם כי נדרש שטח נוסף לתכונות נוספות, עד 100GB. התקנה על SSD מומלצת.
 כרטיס גרפי: תואם ה-API הגרפי Direct3D 12 עם לפחות 1.5GB זיכרון VRAM. עבור עריכה ברזולוציית 4K נדרשת כמות של לפחות 4GB זיכרון VRAM.
 רזולוציית מסך: 1200x800. מומלצת 1920x1080.

 דרישות עבור מחשבים המריצים macOS 
 מעבד: מרובה ליבות של אינטל עם תמיכה בארכיטקטורת x64, או מעבד אפל סיליקון מבוסס ARM
 מערכת הפעלה: macOS גרסה 11 ומעלה
 זיכרון: 8GB RAM. מומלץ 16GB ומעלה
 שטח פנוי בדיסק הקשיח: 20GB לתוכנת הבסיס, אם כי נדרש שטח נוסף לתכונות נוספות, עד 100GB. התקנה על SSD מומלצת.
 כרטיס גרפי: תואם ה-API הגרפי Metal עם לפחות 1.5GB זיכרון VRAM. עבור עריכה ברזולוציית 4K נדרשת כמות של לפחות 4GB זיכרון VRAM.
 רזולוציית מסך: 1200x800. מומלצת 1920x1080.

 פוטושופ ביוניקס ולינוקס 
כרגע, לא קיימת לפוטושופ (או ליתר התוכנות מחבילת היצירה של אדובי) תמיכה רשמית מצד מפתחי התוכנה למערכות הפעלה שאינן חלונות או מקינטוש, אם כי ניתן להריץ גרסאות ישנות יותר במערכות הפעלה תואמות יוניקס דרך Wine. הפתרון שאותו Wine מספק חלקי בלבד והוא מכסה בעיקר גרסאות ישנות יחסית דוגמת CS4, CS6 ו-CC 2014, ולא נתמך רשמית על ידי אדובי. חלופות אחרות הן להריץ את התוכנה על מכונה וירטואלית שמריצה חלונות או מקינטוש, או להשתמש בתוכנות חופשיות, דוגמת GIMP של פרויקט גנו או Krita של KDE.

 היסטוריית גרסאות 
250px|ממוזער|פוטושופ 7 על חלונות 2000
ממוזער|פוטושופ CS5|250x250 פיקסלים
ממוזער|פוטושופ CS6 על Windows 8 - הגרסה האחרונה ששוחררה כתוכנה עצמאית|250x250 פיקסלים
+מספר גרסהתאריך שחרורמערכות הפעלהשינויים עיקריים11990מקינטושגרסה ראשונה
 קוד המקור של גרסה זו נתרם בשנת 2013 למוזיאון לתולדות המחשוב.2יוני 1991מקינטושמסלולים, תמיכה במודל צבע CMYK ובפורמט EPS של שפת פוסטסקריפט2.5נובמבר 1992מקינטוש, חלונות, סולאריסתמיכה ב-16 סיביות צבע לערוץ. גרסה ראשונה שיצאה לחלונות ושנה מאוחר יותר גם לסולאריס3ספטמבר 1994מקינטוש, חלונות, סולאריסעבודה בשכבות4נובמבר 1996מקינטוש, חלונותשכבות התאמה, פקודות מאקרו, קווי עזר, Free Transform, מעברי צבע של יותר מצבע אחד. תמיכה בפורמטים PNG וPDF5מאי 1998מקינטוש, חלונותהחל מגרסה זו הטקסט ניתן לעריכה בכל זמן (עד כה הטקסט הפך ישירות לפיקסלים ברגע שסיימת לערוך אותו)
 חלון היסטוריה
 ניהול ועריכה של צבע
 כלי ציפורן/בחירת לאסו מגנטיים (שנצמדים לקווי המתאר של התמונה)
 ערבוב ערוצי צבע
 אפקטים לשכבות5.5פברואר 1999מקינטוש, חלונותגרסה זו שווקה לראשונה ביחד עם ImageReady.
 אפשרות שמירה לאינטרנט.6ספטמבר 2000מקינטוש, חלונותבגרסה זו ממשק המשתמש עודכן.
 תמיכה בגרפיקה וקטורית
 שיטות שילוב בין שכבות (בלנדים)7מרץ 2002מקינטוש, חלונות, macOSבגרסה זו הטקסט הפך לאלמנט גרפי וקטורי ונוספו אפשרויות רבות לעריכתו. התווסף כלי חדש בשם "מברשת ריפוי" ונוספה תמיכה בפורמט RAW של מצלמות.8 - CSאוקטובר 2003חלונות, macOSשיפור התמיכה בפורמט RAW ותמיכה בהוספת סקריפטים שנכתבו בג'אווה סקריפט או שפות אחרות9 - CS2אפריל 2005חלונות, macOSאובייקטים חכמים, כלי מברשת ריפוי נקודתי, פילטר תיקון אפקט עדשה, תמיכה ראשונית בHDR, כלי ייעודי להסרת עיניים אדומות10 - CS3אפריל 2007חלונות, macOSממשק משתמש מחודש ושיפורים לכלים רבים.11 - CS4אוקטובר 2008חלונות, macOS12 - CS5אפריל 2010חלונות, macOS13 - CS6מאי 2012חלונות, macOSהגרסה האחרונה ששוחררה כתוכנה עצמאית.
 ממשק משתמש כהה.
 כלי הזזה מודעת לתוכן. Content aware move
פילטר לצילום עם עדשות בזווית רחבה. Adaptive wide angle
שדרוג כלי החיתוך - crop. ניתן לחתוך תמונה באופן שאינו הרסני.CC - 14יוני 2013חלונות, macOSהחל מגרסה זו התוכנה תהיה זמינה אך ורק כחלק משירות ה-Creative Cloud.15 - CC 2014יוני 2014חלונות, macOSרשימת שדרוגים עיקריים:
 עבודה עם ספריות של אדובי בענן Libraries
ממשק ייצוא - Extract assets
חיבור לספריית Typekit - ספריית הגופנים של אדובי.
אפשרות חיפוש גופנים בתוכנה.
תוספת Blur Gallery פילטרים מתקדמים לטשטוש .
בחירה על פי אזור מוקד מצלמה. Focus area16 - CC 2015יוני 2015
נובמבר 2015חלונות, macOSשדרוגים עיקריים.
 הוחזר פילטר צבעי שמן - Oil Paint
תמיכה במשטחי מגע ומחוות. Touch and gestures.
שיפור ממשק יצוא
תמיכה בארטבורדים - Artboards
תמיכה באדובי סטוק.
שיפור פילטרי גלריית טשטוש - blur gallery
הכנסת פאנל Glyph.
שיפור תכונות תלת מימד17 - CC 2015.5יוני 2016חלונות, macOSשדרוגים עיקריים.
 בינה מלכותית מאפשרת זיהוי פנים בכלי ההנזלה - Liquify. תכונה בשם Face aware liquify מאפשרת לשנות תווי פנים במהירות. כמו הגדלת עיניים ואף. יצירת חיוך. הגבהת מצח וכדומה.
סביבת עבודה לשיפור ועידון הבחירה של פיקסלים הבחירה עם חלון בחירה ומסכה. Select and mask. (שדרוג של Refine Edge)
אפשרות לזהות גופן בתמונה או צילום המוצג כפיקסלים. בחירת האזור תאפשר לבינה המלכותית בתוכנה לזהות את הפונט ולהביא אותו מספריית הגופנים של התוכנה Typekit. אם אין גופן כזה תציע התוכנה גופן דומה חלופי. כלי עזר למעצבים המעוניינים לזהות את הגופן. חוסך עבודה רבה במציאת הגופן ברחבי האינטרנט על פי מראה בלבד. הכלי עובד רק באנגלית או באותיות לטיניות. - Match font
חיתוך תמונה מודע לתוכן - content aware crop מאפשר לחתוך תמונה גם בהטייה והתוכנה תשלים חלקים חסרים על ידי בינה מלכותית.
ממשק עבודה מהיר עם ספריית התמונוטת של אדובי - Adobe stock
שיפור אפשרות הדפסה בתלת מימד מפוטושופ18 - CC 2017נובמבר 2016חלונות, macOSשדרוגים עיקריים:
 תמיכה בפס המגה במחשבי מקבוק פרו החדשים.
גישה מהירה לטמפלייטים מוכנים מאדובי סטוק.
גישה לחיפוש מהיר של עזרה בתוכנה.
תמיכה בטכנולוגיה חדשה של גופנים Open SVG.
שיפור ממשק הבחירה עם חלון בחירה ומסכה. Select and mask.
שיפור בינה מלכותית המאפשרת זיהוי פנים בכלי ההנזלה - Liquify. תכונה בשם Face aware liquify.
ממשק עבודה מהיר עם אדובי XD.19 - CC 2018אוקטובר 2017
ינואר 2018חלונות, macOSרשימה חלקית של שדרוגים
 שינוי מהותי למברשות בתוכנה כולל כלי לשנות אותן ולסדר אותן בתיקיות ותתי תקיות. תוספת של כ-1000 מברשות של המאייר קייל ובסטר. אפשרות להחלקת תנועת מברשת.
כלי העקמומיות ליצירת קווים חלקים. משפר את קלות יצירת עקומות לעומת כלי העט - Pen tool.
תמיכה בפונטים מתקדמים Variable font.
בחירה מודעת לתוכן על ידי כפתור ייעודי. הבינה המלכותית של פוטושופ מזהה את נושא התמונה ובוחרת אותו.
שיפור באלגוריתם לשינוי גודל תמונה.
שיפור אלגוריתם לזיהוי פנים.20 - CC 2019אוקטובר 2018חלונות, macOSרשימה חלקית
 כלי המסגרת Frame tool מאפשר לסמן מקום להכנסת תמונה.
סיום תמיכה בגרסת 32 ביט של התוכנה.
בגרסה זו ctrl Z מבטל מספר פעולות אחורה ולא מבטל ומחזיר פעולה שוב ושוב כפי שהיה לאורך ההיסטוריה של התוכנה. Undo
שינוי גודל תמונה - scale הוא מעכשיו תמיד פרופורציונלי (כלומר גובה ורוחב משתנים ביחס זהה). שימוש בכפתור Shift מאפשר לשנות גודל לא פרופורציונלי. זאת בניגוד לגרסאות ישנות יותר.
מעבר עכבר על שיטות השילוב - Blend modes - מציג מיידית את התוצאה הצפויה מבלי צורך להקליק על כל שיטת שילוב (או להשתמש לאחר בחירה בכפתורי החצים). מאיץ את תהליך העבודה.
נוסף כפתור לריווח אחיד בין אובייקטים בדומה לתוכנת אילוסטרייטור.
ניתן לנעול את סביבת העבודה כדי למנוע שינויים בה בטעות.
מצב ציור בסימטריה - Symetry mode מאפשר ליצור צורות שמשתכפלות כדוגמת מנדלות.
בחירת צבעים חדשה על ידי גלגל צבעים.
אפשרות לבצע חישובים מתמטיים בשדות שונים לנוחות עבודה במקום להשתמש במחשבון.CC 20204 לנובמבר 2019חלונות, macOSחלק מהשדרוגים בגרסה:
 סביבת עבודה חדשה ומשופרת למילוי מודע לתוכן - Content aware fill המאפשר תוספת והשלמת פיקסלים בהתאם לתוכן התמונה.
 בחירה מהירה עם בינה מלאכותית המאפשרת לסמן במהירות אזור והתוכנה תסמן את הנושא הנבחר - Object selection tool
 אפשרות להפוך אובייקט חכם - Smart Object חזרה לשכבות.
שדרוג פאנל מאפיינים - Properties
שיפור כלי העיוות - Warp .CC 21פברואר 2020חלונות
MacOSגרסה 21 כללה תכונות חדשות ומשופרות, כגון:

 כלי בחירת אובייקטים חדש לאוטומציה טובה יותר של בחירות מורכבות.
 לוח מאפיינים חדש.
 שדרוג לכלי עיוות (Transform Warp)
 קיצורי מקלדת חדשים לצביעה ומברשות.
 אפשרות להסרת רקע מתמונה.
 שיפורים במילוי מבוסס תוכן ובכרטיסיית מסמך חדש.
 תמיכה באנימציות GIF, שיפור ביצועי טשטוש עדשה, וזום בלחיצה אחת לתוכן שכבה.
 הוספת צבעים, מעברים, תבניות, צורות ומערכות סגנון חדשות לגופני OpenType
 המרה פשוטה של אובייקטים חכמים לשכבות.
 התאמת בהירות/ניגודיות ועקומות בשכבות 32-ביט.
 ארגון קל יותר של הגדרות מראש (Presets)
 אפשרות למלא מספר אזורים בתמונה באופן אטרקטיבי מבלי לצאת מממשק המילוי מבוסס תוכן.
 שיפור באיכות טשטוש עדשה מבוסס GPU
 שיפורי ביצועים – גלילה, זום וניווט חלקים יותר במסמכים.CC 21.2יוני 2020חלונות
MacOSבחירת פורטרטים מהירה יותר

 שיפורים ב-Adobe Camera Raw.
 הפעלת פונטים של Adobe באופן אוטומטי.
 תבניות סיבוביות (Rotatable Patterns). שדרוג יכולת זיהוי הפונטים (Match Font)CC 22אוקטובר 2020חלונות
Mac OS2021 (גרסה 22)

גרסה 22.0.0 שוחררה באוקטובר 2020.

גרסה 22.0.1 שוחררה בנובמבר 2020.

גרסה 22.1.0 שוחררה בדצמבר 2020.

גרסה 22.1.1 שוחררה בינואר 2021.

גרסה 22.2 שוחררה בפברואר 2021.

גרסה 22.3 שוחררה במרץ 2021. זו הגרסה הראשונה ל-macOS שרצה באופן מקורי על Apple silicon.

גרסה 22.3.1 שוחררה באפריל 2021.

גרסה 22.4 שוחררה במאי 2021.

גרסה 22.4.1 שוחררה במאי 2021.

גרסה 22.4.2 שוחררה ביוני 2021.

גרסה 22.4.3 שוחררה ביולי 2021.

גרסה 22.5 שוחררה באוגוסט 2021.

גרסה 22.5.1 שוחררה בספטמבר 2021. זוהי הגרסה האחרונה שכללה סט רחב של סקאלות צבעי פנטון  (כ-Pantone Legacy Swatches), כולל צבעי פסטל, ניאון ו-Premium Metallics.CC 23אוקטובר 2022חלונות
Mac OS2022 (גרסה 23)
גרסה 23.0 שוחררה באוקטובר 2021. זו הגרסה הראשונה שכללה רק סט מצומצם של ספרי צבעי פנטון, CMYK, Metallics וצבעי בסיס (Solid).

בגרסה זו הוצגה לראשונה תכונת Content Credentials (בגרסת בטא). כאשר היא מופעלת, מידע העריכה נשמר בצורה חסינת שינוי ונשאר עם הקובץ גם לאחר העתקות נוספות. תכונה זו תואמת לתקן C2PA עבור ייחוס דיגיטלי באינטרנט.

גרסה 23.0.1 שוחררה בנובמבר 2021.

גרסה 23.0.2 שוחררה בנובמבר 2021.

גרסה 23.1 שוחררה בדצמבר 2021.

גרסה 23.1.1 שוחררה בינואר 2022.

גרסה 23.2 שוחררה בפברואר 2022.

גרסה 23.3 שוחררה באפריל 2022.

גרסה 23.4 שוחררה ביוני 2022.

גרסה 23.5 שוחררה באוגוסט 2022. זו הגרסה האחרונה עם תמיכה מובנית בצבעי פנטון בסיסיים – CMYK, Metallics ו-Solid (כ-Legacy Swatches). החל מגרסאות עתידיות, יש צורך במנוי נפרד כדי לגשת לצבעי פנטון.

ראו גם
 ייצוג צבע במחשב
 GIMP - תוכנה חופשית לעריכה גרפית

קישורים חיצוניים




 מסמכי Photoshop CS6
 פוטושופ אונליין של Adobe
 קורס פוטושופ בבצלאל - לימודי חוץ והמשך



הערות שוליים

קטגוריה:תוכנות לעיבוד תמונת מפת סיביות
קטגוריה:תוכנות לעיבוד תמונה וקטורית
פוטושופ
קטגוריה:עיצוב גרפי
קטגוריה:תוכנות גרפיות
קטגוריה:תוכנות שהושקו ב-1988